Diari Oficial de la Generalitat Valenciana


Sumari del DOGV 7538, del 02-06-2015 (2015/5085)

Convocatòria d'Assemblea General ordinària.
-------------------------------------------

### Dades del document

Número de DOGV
:   7538

Data del DOGV
:   02-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5085


Organisme emissor
:   Caixa Rural San José de L'Alcora, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2015/5085]  
En compliment de l'acord adoptat pel consell rector d'esta entitat i de conformitat amb la llei i els estatuts, es convoca tots els socis de Caixa Rural Sant Josep d'Almassora, S. Coop. de Crèdit V., per a celebrar una assemblea general ordinària en el domicili social de l'entitat, a Almassora, al carrer de la Trinitat, número 20, el pròxim dia 22 de juny de 2015, a les 19.30 hores en primera convocatòria i a les 20.00 hores en segona convocatòria, a fi de tractar els punts de l'orde del dia.  
  
Orde del dia:  
1. Examen i aprovació, si és el cas, dels comptes anuals de l'entitat corresponents a l'exercici tancat el 31 de desembre de 2014 (balanç, compte de pèrdues i guanys, memòria, informe de gestió i informe d'auditoria), així com de la gestió del consell rector.  
2. Acord sobre distribució de resultats.  
3. Aprovació, si és el cas, de la liquidació del pressupost d'ingressos i gastos del fons de formació i promoció cooperativa de l'exercici anterior i pla d'inversions i gastos d'este fons per a l'exercici en curs. Autorització al consell rector perquè exercisca facultats en l'àmbit de la gestió del fons de formació i promoció cooperativa del pressupost de 2016 fins a la celebració de la pròxima assemblea general ordinària.  
  
4. Nomenament d'un auditor extern per a la verificació dels comptes anuals.  
5. Ratificació dels acords de constitució de la comissió de nomenaments i retribucions i del comité de riscos.  
6. Alta en l'Associació Espanyola de Caixes Rurals. Ratificació o autorització al consell rector per a executar-la.  
7. Delegació i habilitació al consell rector per a elevar a instrument públic els acords de l'assemblea general que exigisquen esta formalitat o hagen d'inscriure's en els registres públics, així com per a executar els acords adoptats i facultar-lo per a la interpretació, aplicació, esmena i desplegament dels que ho necessiten.  
8. Suggeriments i preguntes al consell rector.  
9. Decisió sobre l'aprovació de l'acta. Designació dels socis per a això.  
  
Almassora, 25 de maig de 2015.- El president: Miguel R. Serra Escorihuela.  
  
  
Nota. Documentació: d'acord amb el que disposa l'article 10, lletra b, dels estatuts socials de l'entitat, els comptes anuals, la memòria escrita de les activitats de la cooperativa, l'informe de gestió, l'informe d'auditoria i la resta de documents sobre els quals ha de decidir l'assemblea es troben a disposició dels socis en el domicili social i en qualsevol de les oficines de l'entitat.  
Règim de consultes i horari: fins al dia de la celebració de l'assemblea inclusivament, de 10.00 a 12.00 hores, excepte els dies inhàbils.  
Els socis que ho sol·liciten per escrit tindran dret a rebre, gratuïtament, una còpia d'estos documents abans de la celebració de l'assemblea.